पटियाला अंडर-14 19 क्रिकेट कप पर फरीदाबाद का कब्जा
पटियालामें यादवेंद्र स्कूल की ओर से चल रहे अंडर-14 अंडर-19 विंटर क्रिकेट कप पर फरीदाबाद के रावल क्रिकेट अकादमी ने दोबारा कब्जा कर लिया है। अंडर-19 के फाइनल में उसने यादवेंद्र क्रिकेट अकादमी को 18 रन से और अंडर-14 के फाइनल में मोहाली क्रिकेट स्टेडियम की टीम को 20 रन से हराया। अंडर-19 में मैन ऑफ टूर्नामेंट रजत, बेस्ट बल्लेबाज नमन सिंह और गेंदबाज फराज अहमद को चुना गया। जबकि अंडर-14 में बेस्ट बल्लेबाज तुषार पंघेल और गेंदबाज नमन शर्मा रहे। मोहाली क्रिकेट स्टेडियम के मैदान पर हुए अंडर-14 मैच में रावल ने पहले खेलते हुए 40 आेवर में 6 विकेट खोकर 210 रन बनाए। टीम की ओर से तुषार पंघेल ने 75 और ऋतिक ने 50 रन की पारी खेली। मोहाली स्टेडियम की ओर जसकीरत ने 45 रन देकर 3 विकेट लिए। इस लक्ष्य का पीछा करते मोहाली स्टेडियम की टीम नमन शर्मा की गेंदबाजी 20 रन देकर 5 विकेट की बदौलत 190 रन पर ऑलआउट हो गई। टीम की ओर से सूर्यांश ने सर्वाधिक 57 रन की पारी खेली। नमन के अलावा गौरव ने 26 रन देकर 3 विकेट लिए। अंडर-19 के यादवेंद्र अकादमी मैदान पर खेले गए मैच में रावल ने पहले खेलते हुए 40 ओवर में 5 विकेट पर 248 रन बनाए। रजत ने 101 और नमन सिंह ने 55 रन की पारी खेली। यादवेंद्र अकादमी की ओर से प्रिंस ने 40 रन देकर 3 खिलािड़यों को आउट किया। इस लक्ष्य का पीछा करते यादवेंद्र अकादमी की टीम 230 रन बनाकर ऑलआउट हो गई। फतेह ने 70 और आदित्या ने 60 रन बनाकर टीम को जीताने की कोशिश की। लेकिन रावल के फराज अहमद के 25 रन देकर 4 विकेट और यतिन 30 रन देकर 3 विकेट की वजह से टीम लक्ष्य काे प्राप्त नहीं कर सकी।
awa_Deva hin_Deva